b"\n_START_ARTICLE_\nEspill de bronze\n_START_PARAGRAPH_\nL'espill de bronze n'\xc3\xa9s el predecessor del de vidre usat en l'actualitat. Aquest tipus de miralls han estat trobats per arque\xc3\xb2legs en  jaciments de diverses cultures des dels etruscs a It\xc3\xa0lia a la Xina.\n_START_SECTION_\nEgipte\n_START_PARAGRAPH_\nEls antics egipcis elaboraren espills de bronze i coure des del 2900 ae en endavant.\n_START_SECTION_\nCivilitzacions de la vall de l'Indus\n_START_PARAGRAPH_\nLa manufactura d'espills trencats de bronze en les civilitzacions que habitaren la vall de l'Indus es remunta al per\xc3\xadode compr\xc3\xa9s entre els anys 2800 i 2500 ae.\n_START_SECTION_\nXina\n_START_PARAGRAPH_\nAquest element es produ\xc3\xafa a la Xina des del neol\xc3\xadtic fins a la dinastia Qing, quan el vidre arrib\xc3\xa0 a la Xina des de l'oest. Els espills de bronze eren normalment circulars, amb una cara brillant polida per millorar la reflexi\xc3\xb3 i el revers gravat. Normalment tenien un m\xc3\xa0nec al centre perqu\xc3\xa8 pogu\xc3\xa9s sostenir-se enfront de qui s'hi mirava. Alguns dels primers exemples pertanyen a la cultura Qijia, datada del neol\xc3\xadtic al voltant del 2000 ae. Abans de l'\xc3\xa8poca dels Regnes Combatents, per\xc3\xb2, aquests objectes no eren comuns i nom\xc3\xa9s se n'han trobat una vintena. Durant el per\xc3\xadode dels Regnes Combatents els miralls es feren particularment populars. Durant la dinastia Han i amb la introducci\xc3\xb3 dels espills TLV, comen\xc3\xa7aren a produir-se en massa. Tant els miralls Han com els Tang, s\xc3\xb3n considerats els m\xc3\xa9s avan\xc3\xa7ats t\xc3\xa8cnicament. Continuaren sent populars durant la dinastia Song, per\xc3\xb2 aquesta prefer\xc3\xa8ncia s'an\xc3\xa0 diluint fins a abandonar-ne l'\xc3\xbas amb l'arribada dels espills occidentals durant les dinasties Ming i Qing.\n_START_SECTION_\nEuropa\n_START_PARAGRAPH_\nA Europa, els espills de l'edat del bronze s'han trobat en diversos llocs, incloent Gran Bretanya i It\xc3\xa0lia. Un exemple notable n'\xc3\xa9s l'espill Birdlip._NEWLINE_Els miralls etruscs es produ\xc3\xafren entre la sisena i segona cent\xc3\xbaria abans de la nostra era, mentre que els celtes se'n feren a la Gran Bretanya prehist\xc3\xb2rica abans de la conquesta romana."